LV Eiropas Savienības Oficiālais Vēstnesis C 332/4

Grozījuma pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2006/C 332/04)

Šī publikācija dod tiesības izteikt iebildumus pret grozījuma pieteikumu atbilstīgi Padomes Regulas (EK) Nr. 510/2006 7. pantam. Iebildumiem jānonāk Komisijā sešu mēnešu laikā no šīs publikācijas dienas.

GROZĪJUMA PIETEIKUMS

PADOMES REGULA (EK) Nr. 510/2006

Pieteikums grozījuma reģistrācijai saskaņā ar 9. pantu un 17. panta 2. punktu

“SIERRA MÁGINA”

EK Nr.: ES/PDO/105/0054

ACVN (X) AĢIN ( )

Pieprasītais (-ie) grozījums (-i)

Sadaļa (-s) specifikācijā

Produkta nosaukums Produkta apraksts X Ģeogrāfiskais apgabals Izcelsmes apliecinājums Ražošanas metode Saikne Marķējums Valsts prasības

Grozījums (-i)

Ģeogrāfiskais apgabals

La Guardia de Jaén pašvaldību ģeogrāfiskajā apgabalā iekļauj tādā mērā, kādā tā atbilst pārējam cilmes vietas nosaukuma “Sierra Mágina” ģeogrāfiskajam apgabalam fizikālo raksturlielumu, izmantoto šķirņu, audzēšanas metožu un prakses, stādījumu blīvuma, olīveļļas ķīmisko un organoleptisko īpašību un ražošanas un iepakošanas procesu līdzības ziņā.

Sadaļā “Ražošana”, kur ir šāds teksts:

“Olīveļļas ražošanas apgabalu, uz kuru attiecas “Sierra Mágina” cilmes vietas nosaukums, veido teritorijas, kas atrodas Albánchez de Úbeda, Bédmar-Garcíez, Bélmez de la Moraleda, Cabra del Santo Cristo, Cambil, Huelma, Solera, Jimena, Jódar, Torres, Mancha Real, Campillo de Arenas, Pegalajar, Larva y Cárcheles (Cárchel y Carchelejo) pašvaldībās”, jāpievieno“La Guardia de Jaén”.

ATJAUNINĀTS KOPSAVILKUMS

PADOMES REGULA (EK) Nr. 510/2006

“SIERRA MÁGINA”

EK Nr.: ES/PDO/105/0054

ACVN (X) AĢIN ( )

Šis kopsavilkums ir sagatavots tikai informācijai. Lai iegūtu pilnīgas ziņas, interesenti ir aicināti iepazīties ar pilnīgu produkta specifikāciju, ko var saņemt vai nu 1. iedaļā norādītajās valsts iestādēs, vai Eiropas Komisijas dienestos (1).

1. Atbildīgais dienests dalībvalstī

Nosaukums: Subdirección General de Calidad y Promoción Agroalimentaria. Dirección General de Industria Agroalimentaria y Alimentación. Secretaría General de Agricultura y Alimentación. Ministerio de Agricultura, Pesca y Alimentación Adrese: Infanta Isabel 1o E-20871 Madrid Tālr.: (34) 913 47 53 94 Fakss: (34) 913 47 54 10 E-pasts: sgcaproagro@mapya.es

2. Grupa

Nosaukums: Consejo Regulador de la Denominación de Origen «Sierra de Mágina». Adrese: Ctra. Mancha Real-Cazorla, s/n E-23537 Bedmar (Jaén) Tālr.: (34) 953 77 20 90 Fakss: (34) 953 77 22 72 E-pasts: D.O.sierra-magina@swin.net Sastāvs: ražotāji/pārstrādātāji ( X ) citi ( )

3. Produkta veids

Grupa 1.5 — Tauki (sviests, margarīns, eļļa u.c.)

4. Specifikācijās sniegtais apraksts (4. panta 2. punkta nosacījumu kopsavilkums)

4.1. Nosaukums: “Sierra Mágina”

4.2. Apraksts: Neapstrādāta augstākā labuma olīveļļa, kas iegūta no Manzanillo de Jaén un Picual šķirnes olīvkoka olīvām (Olea europea L).

No aizsargātajām šķirnēm par galveno tiek uzskatīta Picual.

Tā īpašības ir šādas: skābe maksimāli līdz 0,5°; peroksīda skaitlis maksimāli 18.K270; mitrums un piejaukumi ne vairāk par 0,1 %.

Augstas kvalitātes olīveļļa ar vieglu augļu aromātu un nedaudz rūgta. Krāsa mainās no spilgti zaļas līdz zeltainai atkarībā no olīvu novākšanas laika un olīvu birzs novietojuma rajona robežās.

Aizsargātās neapstrādātās augstākā labuma olīveļļas izgatavo no vismaz 90 % Piscual šķirnes olīvām.

4.3. Ģeogrāfiskais apgabals: Apgabala novietojums un robežas: Ražošanas apgabals atrodas dabas parka teritorijā, kura vārdā nosaukts produkts. Tas atrodas Haenas (Jaén) provinces dienvidu zonas centrālajā daļā, tajā ietilpst 16 pašvaldības ar 64 009 hektāru plašu olīvu birzi, kas aizņem 84 % no lauksaimniecībā izmantojamās zemes.

Pašvaldības, kas ietilpst minētajā apgabalā: Tajā ietilpst 16 Haenas provinces pašvaldības: Albánchez de Úbeda, Bedmar-Garcíez, Bélmez de la Moraleda, Cabra del Santo Cristo, Cambil, Campillo de Arenas, Cárcheles (Cárchel y Carchelejo), Huelma, Jimena, Jódar, La Guardia de Jaén, Larva, Mancha Real, Pegalajar, Solera un Torres.

4.4. Izcelsmes apliecinājums: Olīvas, kas tiek nogādātas uz eļļas spiestuvēm, ir atļautu šķirņu olīvas un Regulācijas padomes reģistrēto olīvu biržu izcelsmes olīvas. Olīveļļa tiek iegūta spiestuvēs, kas reģistrētas un atrodas ražošanas apgabalā un Regulācijas padomes inspektoru kontrolē, un tiek pildīta spiestuvēs vai reģistrētos iesaiņošanas uzņēmumos. Iegūtā olīvelļa tiek pakļauta fizikālai un ķīmiskai, un organoleptiskai analīzei, un tikai tad, kad produkts izgājis visus kontroles procesus, tas tiek pildīts un laists tirgū ar cilmes vietas nosaukumu un Regulācijas padomes uzlīmi.

4.5. Ražošanas metode: Atļauto šķirņu un reģistrēto olīvu biržu olīvas pēc nobriešanas rūpīgi novāc, nošķirot no koka novāktās no kritušajām; pēc novākšanas transportē uz spiestuvēm, nodrošinot augļu transportēšanu, tos nesabojājot. Augļi tiek tīrīti un mazgāti, atdalot lapas, kātus, zemi un piejaukumus, tā, lai vēlāk varētu sākt olīveļļas ieguvi; šis process ilgst ne vairāk kā 48 stundas. Olīveļļas ieguvei tiek izmantota Regulācijas padomes akceptēta, autorizēta un uzraudzīta tehnika. Iegūtā olīveļļa tiek nokāsta, un pēc kvalitatīvas olīveļļas atdalīšanas tā tiek analizēta un klasificēta. Tikai neapstrādātai augstākā labuma olīveļļai piešķir cilmes vietas nosaukumu.

4.6. Saikne: Sierra Magina apgabals ir relatīvi neliels kalnu masīvs, kas novietojies līdzenumā lineārā veidā no ziemeļaustrumiem uz dienvidaustrumiem, un tam apkārt atrodas mazāki kalni. Olīvu birzis atrodas maigākas topogrāfijas zonās apkārt kalnu masīvam līdz pat 850 m augstumam un olīvkoku ietvertas salas iespaidu. Šā rajona visbiežākie augsnes tipi ir litosoli, kaļķaini regosoli, kambrisoli un hroma luvisoli, klimats svārstās no Vidusjūras subtropiskā līdz Vidusjūras mērenajam, gada vidējās temperatūras ir no 13 līdz 17 °C, nokrišņu daudzums — no 400 līdz 800 mm. Tradicionālās cerošanas un daļējas cerošanas tehnikas, apgriešana, slimību un epidēmiju kontrole nodrošina adekvātus apstākļus olīvkoku attīstībai, kā rezultātā izaug veselīgi augļi, no kuriem tiek iegūta ģeogrāfiskajai videi atbilstoša olīveļļa ar specifiskām īpašībām.

4.7. Kontroles iestāde:

Nosaukums: Consejo Regulador de la Denominación de Origen «Sierra de Mágina». Adrese: Ctra. Mancha Real-Cazorla, s/n E-23537 Bedmar Tālr.: (34) 953 77 20 90 Fakss: (34) 953 77 22 72 E-pasts: D.O.sierra-magina@swin.net

Kontroles institūcija atbilst Eiropas standartam 45-011.

4.8. Marķējums: Obligāti jānorāda vārdi “Sierra Mágina”. Etiķetes apstiprina Regulācijas padome. Numurētas kontretiķetes izdod Regulācijas padome.

4.9. Valsts prasības:

— 1970. gada 2. decembra Likums Nr. 25 — Vīnkopības, vīna un spirta nolikums

— 1997. gada 25. februāra Rīkojums par cilmes vietas nosaukuma “Sierra Mágina” noteikumu ratificēšanu.

(1) Eiropas Komisija, Lauksaimniecības un lauku attīstības ģenerāldirektorāts, Lauksaimniecības produktu kvalitātes politikas nodaļa, B-1049 Brisele.